KIRJALLINEN KYSYMYS E-0507/02 esittäjä(t): Bartho Pronk (PPE-DE) komissiolle. Alankomaiden tilintarkastustuomioistuimen kertomus ministeriöistä, jotka käyttivät vuosina 1994—1999 Euroopan sosiaalirahaston tavoite 3 -ohjelman rahoitusta.



Virallinen lehti nro 205 E , 29/08/2002 s. 0154 - 0155



KIRJALLINEN KYSYMYS E-0507/02 esittäjä(t): Bartho Pronk (PPE-DE) komissiolle (22. helmikuuta 2002) Aihe: Alankomaiden tilintarkastustuomioistuimen kertomus ministeriöistä, jotka käyttivät vuosina 19941999 Euroopan sosiaalirahaston tavoite 3 -ohjelman rahoitusta Alankomaiden tilintarkastustuomioistuin julkisti 7. helmikuuta 2002 kertomuksen (ESF3-geld ministeries 19941999) ministeriöistä, jotka käyttivät vuosina 19941999 Euroopan sosiaalirahaston tavoite 3 -ohjelman rahoitusta. Tilintarkastustuomioistuin tutki, mitkä valvontatutkimustulokset olivat käytettävissä Alankomaiden opetus-, kansanterveys-, oikeus- ja maatalousministeriön projekteista, joille myönnettiin rahoitusta 19941999 kyseisestä ohjelmasta. Tilintarkastustuomioistuin päättelee, että kaikilla kyseisten ministeriöillä oli ohjelmia, joihin sisältyi puutteita. Näitä ovat epätäydelliset osanottaja-, työaika-, ja projektitiedot, sekä lisäykset kuluista, jotka eivät ole tukikelpoisia. 1. Onko komissio tietoinen Alankomaiden tilintarkastustuomioistuimen 7. helmikuuta 2002 julkistamasta kertomuksesta ministeriöistä, jotka käyttivät vuosina 19941999 Euroopan sosiaalirahaston tavoite 3 -ohjelman rahoitusta? 2. Onko komissio kanssani samaa mieltä, että tämä kertomus sisältää relevantteja uusia tosiasioita, jotka voivat vaikuttaa Euroopan sosiaalirahaston vuosien 19941996 ja 19961998 lopulliseen tilinpäätökseen? 3. Oliko komissio tietoinen opetus-, kansanterveys-, oikeus- ja maatalousministeriöiden roolista kyseisessä tapauksessa ja Alankomaiden tilintarkastustuomioistuimen havaitsemista puutteista, kuten epätäydellisistä osanottaja-, työaika- ja projektitiedoista ja kulujen lisäyksistä, jotka eivät ole tukikelpoisia? 4. Osa kyseisistä ministeriöistä järjestää myös projekteja Euroopan aluekehitysrahaston, Euroopan maatalouden ohjaus- ja tukirahaston ja kalatalouden ohjauksen rahoitusvälineen puitteissa. Onko komissio selvittänyt esiintyvätkö Euroopan sosiaalirahaston myöntämän rahoituksen yhteydessä havaitut puutteet myös muiden rahastojen kohdalla? Jos ne esiintyvät, niin mitä asiasta on käynyt ilmi? Anna Diamantopouloun komission puolesta antama vastaus (17. toukokuuta 2002) 1. Komissio sai tiedon tästä Alankomaiden tilintarkastustuomioistuimen Internet-sivustossa julkaistusta kertomuksesta tiedotusvälineiden kautta, ja se on käynyt kertomuksen läpi. 2. Kertomuksessa esiin tuoduilla seikoilla saattaa olla vaikutusta Euroopan sosiaalirahaston (ESR:n) kauden 19941999 lopulliseen menoilmoitukseen sekä vastaavaan tilitykseen. Komissio tutkii asiaa yhdessä Alankomaiden viranomaisten kanssa. 3. Opetus-, oikeus-, terveys- ja maatalousministeriöt ovat saaneet ESR:n tukea hankkeiden rahoitusta varten. Komissiolla ei ollut tietoa, että kyseisten ministeriöiden toteuttamassa ESR:n hankkeiden hallinnoinnissa olisi esiintynyt sääntöjenvastaisuuksia. Alankomaiden viranomaiset toimittavat parhaillaan kattavia tarkastuksia ESR:sta rahoitettujen hankkeiden alalla. Tarkastukset kohdistuvat myös kyseisten ministeriöiden toteuttamiin hankkeisiin. Mikäli sääntöjenvastaisuuksia on esiintynyt, ne todetaan varmasti näissä tarkastuksissa. 4. Euroopan aluekehitysrahasto (EAKR) osallistui kyseisenä kautena Alankomaiden ohjelmien rahoittamiseen tavoitteiden 1, 2 ja 5b samoin kuin tiettyjen yhteisöaloiteohjelmien, kuten Urbanin ja Interregin, alalla. Toisin kuin Euroopan sosiaalirahastossa, hallinnoinnista huolehtivat paikalliset viranomaiset yleensä maakunnat tai maakuntien muodostamat yhteenliittymät. Hallinnointi ei kuulunut ministeriöille, jotka arvoisa parlamentin jäsen kysymyksessään mainitsee. Hallinnointi- ja valvontajärjestelmät sekä hallinnoinnista vastaavat tahot vaihtelevat kyseisten rakennerahastojen mukaan. Riskitason pitäisi näin ollen olla erilainen. Komission toimittamissa EAKR:n osarahoittamien hankkeiden tarkastuksissa ei ole tähän mennessä todettu vastaavia sääntöjenvastaisuuksia, joihin arvoisa parlamentin jäsen viittaa ja joita Alankomaiden tilintarkastustuomioistuin on havainnut. Aluepolitiikan pääosaston on määrä tehdä ohjelmien päättämiseen liittyviä tarkastuksia. Tarkastettava otos käsittää edellä mainittuun kauteen kuuluvia ohjelmia, ja siinä otetaan huomioon tämän tyyppisten laiminlyöntien mahdollisuus. Euroopan maatalouden ohjaus- ja tukirahaston (EMOTR:n) ohjausosastosta ja kalatalouden ohjauksen rahoitusvälineestä (KOR:stä) rahoitetut hankkeet poikkeavat myös huomattavasti ESR:n rahoittamista hankkeista. Komissio ei ole tähän mennessä todennut EMOTR:n ja KOR:n hankkeissa samanlaisia ongelmia kuin ESR:n hankkeissa. Komissio tekee jäsenvaltioissa paikan päällä säännöllisesti tarkastuksia, ja Alankomaihin on tarkoitus tehdä molemmissa ohjelmissa tarkastuskäyntejä vuonna 2002. Komissio käy kyseisten kauden 19941999 ohjelmien päätösvaiheessa tarkoin läpi, mihin jatkotoimiin todetut puutteet ja sääntöjenvastaisuudet myös Alankomaiden tilintarkastustuomioistuimen tarkastustulokset ovat johtaneet.